Document ID: 32002D0109

Απόφαση της Επιτροπής
της 11ης Φεβρουαρίου 2002
που τροποποιεί για τρίτη φορά την απόφαση 1999/766/EΚ για τη θέσπιση ορισμένων προστατευτικών μέτρων όσον αφορά τη λοιμώδη αναιμία του σολομού για τα σολομοειδή καταγωγής Νορβηγίας
[κοινοποιηθείσα υπό τον αριθμό Ε(2002) 443]
(Κείμενο που παρουσιάζει ενδιαφέρον για τον ΕΟΧ)
(2002/109/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/496/EΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/EΟΚ, 90/425/EΟΚ και 90/675/EΟΚ(1), όπως τροποποιήθηκε τελευταία από την οδηγία 96/43/EΚ(2), και ιδίως το άρθρο 18 παράγραφος 7,
την οδηγία 97/78/EΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(3), και ιδίως το άρθρο 22 παράγραφος 6,
Εκτιμώντας τα ακόλουθα:
(1) Λόγω της εμφάνισης λοιμώδους αναιμίας του σολομού στη Νορβηγία, τον Ιούλιο 1999, η Επιτροπή εξέδωσε την απόφαση 1999/766/EΚ για τη θέσπιση ορισμένων προστατευτικών μέτρων όσον αφορά τη λοιμώδη αναιμία του σολομού για τα σολομοειδή καταγωγής Νορβηγίας(4). Η απόφαση αυτή τροποποιήθηκε από την απόφαση 2001/313/EΚ(5). Τα μέτρα περιλαμβάνουν απαγόρευση των εισαγωγών στην Κοινότητα ζωντανού σολομού και αυστηρούς όρους στην εισαγωγή προϊόντων σολομού για ανθρώπινη κατανάλωση. Τα μέτρα αυτά εφαρμόζονται μέχρι την 1η Φεβρουαρίου 2002.
(2) Κατά το 2001, η Νορβηγία ανέφερε την εμφάνιση και άλλων λοιμωδών εστιών αναιμίας του σολομού. Παρά τα προστατευτικά μέτρα που έλαβαν οι κτηνιατρικές αρχές της Νορβηγίας, δεν προβλέπεται ταχεία εξάλειψη της ασθένειας.
(3) Υπό το φως της εξέλιξης της ασθένειας στη Νορβηγία, τα μέτρα της απόφασης 1999/766/EΚ πρέπει να παραταθούν μέχρι την 1η Φεβρουαρίου 2003.
(4) Θα πρέπει να παραταθούν τα περιοριστικά μέτρα όσον αφορά τα αυγά και τους γαμέτες των σολομοειδών που προβλέπονται στην απόφαση 1999/766/EΚ μέχρις ότου εξεταστεί και αξιολογηθεί δεόντως ο κίνδυνος μετάδοσης της λοιμώδους αναιμίας του σολομού μέσω των προϊόντων αυτών. Συνεπώς, θα πρέπει να παραταθεί και η περίοδος επανεξέτασης των μέτρων αυτών μέχρι την 1η Φεβρουαρίου 2003.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 4 της απόφασης 1999/766/EΚ, η ημερομηνία "1η Φεβρουαρίου 2002" αντικαθίσταται από την ημερομηνία "1η Φεβρουαρίου 2003" και η ημερομηνία "31 Δεκεμβρίου 2001" αντικαθίσταται από την ημερομηνία "1η Φεβρουαρίου 2003".
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 11 Φεβρουαρίου 2002.

Labels: 3
0
18
6